Emma Kari

Emma Karoliina Kari (s. 15. toukokuuta 1983 Espoo) on suomalainen vihreiden poliitikko, entinen kansanedustaja ja ympäristö- ja ilmastoministeri. Kari on ollut Helsingin kaupunginvaltuuston jäsen vuodesta 2009. Hän toimi vuosina 2013–2015 Helsingin vihreän valtuustoryhmän puheenjohtajana ja kaupunginhallituksen varapuheenjohtajana. Hän työskenteli vuonna 2014 ympäristöministeri Ville Niinistön erityisavustajana. Kari valittiin kansanedustajaksi Helsingin vaalipiiristä vuoden 2015 eduskuntavaaleissa ja uudelleen vuoden 2019 eduskuntavaaleissa. Kari valittiin lokakuussa 2021 ympäristö- ja ilmastoministeriksi Krista Mikkosen siirtyessä sisäministeriksi. Kari nimitettiin ympäristö- ja ilmastoministeriksi 19. marraskuuta 2021 ja toimi tehtävässä kesäkuuhun 2022 asti. Kari on toiminut Vihreät Naiset ry:n puheenjohtajana 2017https://www.vihreatnaiset.fi/blog/2017/11/19/vihreiden-naisten-puheenjohtajaksi-valittu-emma-kari-naiset-loistavat-poissaolollaan-vallan-paikoilta/ –2021https://www.vihreatnaiset.fi/blog/2021/11/07/vihreiden-naisten-puheenjohtajaksi-valittu-bella-forsgren-meidan-on-tehtava-joka-paiva-toita-taantumuksellisia-voimia-vastaan/ .

 Tausta 
Kari asui lapsuutensa Espoossa. Hän kävi Viherlaakson lukion.

Kari on opiskellut ympäristönsuojelutiedettä ja sosiaalipolitiikkaa Helsingin yliopistossa ja on oppiarvoltaan filosofian maisteri (2018).

 Politiikka 
 Opiskelijapolitiikka 
Kari on ollut Helsingin yliopiston ylioppilaskunnan (HYY) edustajiston jäsen vuodesta 2005. Hän toimi HYY:n ympäristövaliokunnan puheenjohtajana vuonna 2005. Vuonna 2008 Kari oli HYY:n hallituksen jäsen vastuualueenaan sosiaalipolitiikka. Hän toimi samana vuonna myös Helsingin yliopiston opintotukilautakunnan varapuheenjohtajana.

Kari on ollut Vihreiden nuorten ja opiskelijoiden liiton (ViNO) hallituksen jäsen vuonna 2007. Samana vuonna hän toimi ViNOn tasa-arvotyöryhmän puheenjohtajana sekä Euroopan vihreiden nuorten hallituksen jäsenenä vastuualueenaan tiedotus ja tasa-arvo. Helsingin vihreiden nuorten puheenjohtajana Kari toimi vuonna 2008.

 Kunnallispolitiikka 
{| class="prettytable" align=right
|style=background:#90EE90 colspan=5 align=center|Europarlamenttivaalit
|- align=center
! Vuosi
! Vaalipiiri
! Äänet
! align=left |Tulos
|- align=center
|2009
|Suomi
|align=right|2 915
|align=left | ei valittu
|-
|style=background:#90EE90 colspan=5 align=center|Eduskuntavaalit
|- style="background:#efefef" align=center
! Vuosi
! Vaalipiiri
! Äänet
! Tulos
|- align=center
|2011
|rowspan=3|Helsinki
|align=right|2 124
|align=left | ei valittu
|- align=center
|2015 
|align=right|4 647
|align=left |valittu
|- align=center
|2019 
|align=right|6 716 
|-
|style=background:#90EE90 colspan=5 align=center|Kuntavaalit
|- align=center
! Vuosi
! Kunta
! Äänet
! align=left |Tulos
|- align=center
|2008
|rowspan=4|Helsinki
|align=right|1 031
|align=left | valittu
|- align=center
|2012 
|align=right|1 666 
|- align=center
|2017 
|align=right|5 959 
|- align=center
|2021 
|align=right|2 833 
|-
|}

Emma Kari oli ensimmäistä kertaa ehdolla kunnallisvaaleissa 2008, ja hänet valittiin Helsingin kaupunginvaltuuston 1 031 äänellä. Hän oli tuolloin valtuuston nuorin jäsen. Kaudella 2009–2012 Kari toimi nuorisolautakunnan puheenjohtajana. Hän teki aloitteen muun muassa kasvisruokapäivästä ja puolusti romaneja. Hän toimi kaupunginhallituksen varajäsenenä 2009–2010 ja vihreän valtuustoryhmän varapuheenjohtajana 2010–2012.

Kari uusi valtuustopaikkansa 1 666 äänellä kunnallisvaaleissa 2012. Hänet valittiin kaudeksi 2013–2016 vihreän valtuustoryhmän puheenjohtajaksi ja kaupunginhallituksen varapuheenjohtajaksi. Kari jätti molemmat tehtävät tultuaan valituksi eduskuntaan keväällä 2015. Hän on tehnyt valtuustossa aloitteet muun muassa Vaasankadun kävelykadusta ja Reilun kaupan kaupungista sekä vaatinut paperittomille siirtolaisille oikeutta terveydenhuoltoon. Syyskuussa 2015 Kari valittiin varhaiskasvatuslautakunnan puheenjohtajaksi.

Kevään 2017 kuntavaaleissa Kari valittiin valtuustoon Helsingin kaikkien ehdokkaiden joukossa kuudenneksi suurimmalla ja vihreiden toiseksi suurimmalla äänimäärällä. Kuntavaaleissa 2021 Kari tuli valituksi vihreiden viidenneksi suurimmalla äänimäärällä.

 Europarlamenttivaalit 
Kari oli ehdolla eurovaaleissa 2009 ja sai 2 915 ääntä.

 Eduskunta 
Kari oli ensimmäisen kerran ehdolla eduskuntaan vuoden 2011 vaaleissa, joissa hän sai 2 124 ääntä eikä tullut valituksi. Kevään 2015 eduskuntavaaleissa Kari sai 4 647 ääntä ja tuli valituksi. Hän oli suuren valiokunnan ja lakivaliokunnan jäsen. Eduskuntavaaleissa 2019 Kari tuli valituksi uudelleen 6 716 äänellä. Kari ei enää asettunut ehdolle vuoden 2023 eduskuntavaaleissa.thumb|Emma Kari puhui Vihreiden puoluekokouksessa vuonna 2015.
 Vihreät 
pienoiskuva|Hallituspuolueiden yhteinen ilmastokokous 3. helmikuuta 2020. Kuvassa Emma Kari (vas.) ja Jenni Pitko.
Kari on ollut vihreiden puoluevaltuuskunnan jäsen 2009–2011 ja varajäsen 2011–2013. Hän työskenteli Anni Sinnemäen eduskunta-avustajana vuosina 2011–2013. Vuonna 2014 hän oli ympäristöministeri Ville Niinistön erityisavustaja.

 Tietokirjat 
Kari on kirjoittanut teollistuneen kalastuksen vaikutuksista tietokirjan Kalavale – Tyhjenevä meri ja ihmiset sen rannalla (Into Kustannus, 2012) yhdessä Kukka Rannan kanssa. He saivat siitä Kehys ry:n Kelpoa kehitystä -palkinnon, ja teos oli WWF:n Vuoden luontokirja -finalisti.

Kari on kirjoittanut myös artikkelit teoksiin Onnellisuustalous (Vihreä Sivistysliitto, 2011) ja Miksi äänestää? (Teos, 2011).

Yksityiselämä
Karin puoliso on Tapio Laakso. Heillä on kolme lasta. Karin isä on entinen kokoomuspoliitikko Ilkka J. Kari.

 Lähteet 

 Aiheesta muualla 

 Emma Karin verkkosivut
 Emma Karin blogi City.fi-sivuilla

Luokka:Vihreän liiton poliitikot
Luokka:Kansanedustajat
Luokka:Nykyiset Helsingin kaupunginvaltuutetut
Luokka:Helsingin vaalipiiri
Luokka:Suomen ympäristöministerit
Luokka:Erityisavustajat
Luokka:Suomalaiset tietokirjailijat
Luokka:Suomalaiset feministit
Luokka:Vuonna 1983 syntyneet
Luokka:Elävät henkilöt